# Laura (nom)

Laura és un nom propi femení. Prové del llatí laurus ('llorer'), i fa referència a la corona triomfal feta de llorer que portaven els vencedors d'una competició.

## Origen i difusió

Etimològicament prové del llatí laurus, 'llorer', i per metonímia significa 'victoriosa', atès que a l'Antiguitat es coronava amb una corona de llorers els vencedors d'una competició. En llatí, laurea significa, justament, 'corona de llorer', i per extensió 'victòria', 'glòria'. També és possible que en llatí el nom de Laura funcionàs com a femení de Llorenç (Laurentius), que té el mateix origen. És un nom paral·lel al grec Dafne, que en grec també significa 'llorer'.
Tot i el seu origen llatí, no es documenta en cap moment de l'Antiguitat i, a banda de l'existència de Laura de Còrdova el segle ix, no fou un nom conegut fins que Petrarca no el popularitzà a les seves composicions com a nom de la seva estimada. Sembla que aquest nom podria fer referència a Laura de Noves, noble provençal de la família de Sade, o alternativament podria ser un nom imaginat per Petrarca en referència als certàmens poètics de l'antiguitat.

## Santoral

* Laura de Constantinoble (ca. 1400 - 1453), abadessa a Constantinoble martiritzada a l'entrada dels otomans: 29 de maig
* Santa Laura, verge, 1 de juny i 18 d'agost
* Laura de Còrdova (ca. 800 - 864), viuda i màrtir cordovesa: 19 d'octubre

## Personatges

Noblesa
* Laura de Bigorra, comtessa de Bigorra de 1283 a 1292
* Laura de Noves, dama provençal, esposa d'Hug de Sade, possible estimada de Petrarca
* Laura Martinozzi, regent del Ducat de Mòdena
* Laure-Thérèse Cros, pretendent del tron del Regne de l'Araucania i la Patagònia
Actrius
* Laura Betti, actriu italiana.
* Laura Conejero, actriu catalana.
* Laura Dern, actriu nord-americana.
* Laura Harring, actriu mexicana.
* Laura Linney, actriu nord-americana.
* Laura Mañá, actriu catalana.
* Laura Prepon, actriu nord-americana.
Cantants i músics
* Laura Almerich, músic catalana.
* Laura Aikin, cantant nord-americana.
* Maria Laura Corradini Falomir, Chenoa , cantant mallorquina.
* Laura Pausini cantant italiana.
Escriptores
* Laura Esquivel, escriptora mexicana.
* Laura Gallego García, escriptora valenciana.
* Laura Ingalls Wilder, escriptora nord-americana.
* Laura Mintegi, escriptora basca.
* Renada Laura Portet, escriptora catalana.
* Laura Riding, escriptora nord-americana.
* Laura Tohe, escriptora amerindia.
Esportistes
* Laura Campos Prieto, gimnasta extremenya.
Polítiques
* Laura Martínez Berenguer, política valenciana.
* Laura Massana i Mas, diputada del parlament de Catalunya.
* Laura Vilagrà i Pons, diputada del parlament de Catalunya.
Altres personatges
* Laura Bassi, primera professora universitària europea.
* Laura Welch Bush, ex primera dama dels Estats Units.
* Laura Lion, actriu porno txeca.
* Laura Palmer, la víctima de Twin Peaks

## Referències

* 1 2 «Laura». Behind the Name.
* ↑ A Palma hi ha un carrer misteriosament dedicat a la Reina Laura, que s'ha volgut identificar amb aquest personatge, l'única reina anomenada Laura en la història. Sembla, però, més probable que es tracti d'un error de la comissió retoladora, i que en realitat es tracti de Saura de Mallorca o Saura de Mallorca i de Montreal, filles il·legítimes dels reis Sanç i Jaume II de Mallorca respectivament, o més aviat de Maria de Nàpols, esposa del rei Sanç, tal com indica l'acta de l'expedient municipal: Bibiloni, Gabriel, «Cercant una tal Laura», 7 setembre 2007 (blog personal).
Viccionari